[{"text_idx": "#000001", "text": "Duolingo kaj Amikumu estas multe pli signifaj por la evoluo de Esperantujo ol dekoj da pag\u0302oj de filozofiumado en strategiaj laborplanoj, skribas Dennis Keefe. Li opinias, ke la sukcesoj de la projektoj povas utili por ec\u0302 pli vaste diskonigi Esperanton al reta publiko."}, {"text_idx": "#000002", "text": "Mi pensas, ke la esperantistoj kiuj donacis iom da mono lastjare al la projekto Amikumu povas fieri pri sia investo en la estontecon de Esperantujo. La projekto Amikumu, lau\u0306 strategia vidpunkto, estas elstare bona ilo por kunigi lokajn kaj vojag\u0302antajn esperantistojn tra la tuta mondo."}, {"text_idx": "#000004", "text": "Sed nun pli da bonaj trafaj atingoj de Amikumu survojas, c\u0302ar baldau\u0306 aperos grava, signifoplena dua etapo en la disvolvig\u0302o de tiu aplikaj\u0302o por sag\u0302telefonoj, kaj estas g\u0302uste tiu dua etapo kiu starigos ec\u0302 multe pli fortikan strategian bazon kiu, nerekte sed abunde, helpos al esperantistoj de c\u0302iaj verdaj pensokampoj. Atingo pri kies boneco c\u0302iaj esperantistoj finfine espereble interkonsentos: Amikumu kapablas helpi c\u0302iujn porulojn, kontrau\u0306ulojn kaj kio-okazis-ulojn, samtempe kaj nediskriminacie. Amikumu estas preskau\u0306 tiel bongusta kiel la Lingvo mem."}, {"text_idx": "#000005", "text": "Kio estas tiu dua etapo kaj la strategia sekvo? Tio estos la lanc\u0302o de la apo en aliaj lingvoj, por diverslingvaj lingvolernantoj. Ekzemple, en la kataluna au\u0306 la irlanda au\u0306 la bulgara au\u0306 la latina au\u0306 la urdua au\u0306 la kec\u0302ua au\u0306 la lingala, ktp."}, {"text_idx": "#000006", "text": "Mi ne scias g\u0302uste kiuj lingvoj aperos nek en kiu vicordo, sed c\u0302iu aldonata lingvo kreos, speciale se la lingvo estas relative neofta, espereble grandan entuziasmon kaj dankemon en la mensoj de la uzantoj de unu lingvokomunumo post la alia. Mi j\u0302us vidis hierau\u0306 unu ekzemplon de tio: homo kiu parolas la jidan lingvon. Vidu mem."}, {"text_idx": "#000014", "text": "Kaj konsideru, ke tiuj nombroj reprezentas nur unu retan instruiston; en kelkaj lingvoj estas dekoj da kursgvidantoj kiuj instruas la saman lingvon, kaj c\u0302iuj havas siajn aldonajn lernantojn! Estas antau\u0306videble, ke multe da lingvoinstruistoj povas rekomendi Amikumu por ke iliaj lernantoj povu pli multe praktiki la lernatan lingvon."}, {"text_idx": "#000015", "text": "Ne nur tio. Valoras ne nur la celgrupo de lingvoinstruistoj; ankau\u0306 tre fruktodonas tri aliaj strategiaj grupoj, kiujn mi provizore nomos lingvaj komentariistoj (ekzemple, Paul de Langfocus), lingvaj lernokonsilistoj (ekzemple, Benny Lewis) kaj poliglotoj (ekzemple tiu de \u201cTeen Speaks over 20 Languages\u201d). Kelkaj el tiaj jutubistoj atingis pli ol 5 milionojn da vidoj, kaj ec\u0302 ekzistas malgranda grupo de jutubaj popularuloj kiuj preterpasis 10 milionojn."}, {"text_idx": "#000016", "text": "Mi kredas, ke baldau\u0306 tiuj lingvokomentariistoj, kiuj abundas sur la Interreto, povas ekpreni la novajn lingvojn lanc\u0302itajn kaj lanc\u0302otajn de Amikumu (kataluna, islanda, korea, ktp.), kaj ne dekmiloj (kiel nun ofte estas la kazo en Esperantujo), sed centmiloj, kaj ec\u0302 milionoj da homoj ekau\u0306dos pri la bona laboro de la esperantistoj Chuck Smith, Richard Delamore, kaj la Amikumu-teamo."}, {"text_idx": "#000017", "text": "Jen nia plej bona ekzemplo de tio, kio estas parto de la puzlo de vera strategio kaj Esperanto. Duolingo kaj Amikumu apartenas al projektoj kiuj estas multe pli ol 30-pag\u0302a dokumento pri filozofio de strategio. Kaj per tio, mi tute ne volas subtaksi la valoron de la Strategia Laborplano de Mark Fettes; tiuj aliro kaj analizo pri strategio estas brilegaj (eble la plej elegante verkita analizo en la historio de Esperantujo), sed ili ne kongruas kun nuntempa, moderna penso pri praktikaj kaj realigeblaj strategiaj planoj."}, {"text_idx": "#000021", "text": "Kial oni ne lernas Esperanton?"}, {"text_idx": "#000023", "text": "Kiel projektoj \u2013 PER \u2013 esperanto: c\u0302iujn lau\u0306dojn indajn.\nKiel projektoj \u2013 POR \u2013 esperanto: ...c\u0302u?"}, {"text_idx": "#000025", "text": "Mi konsentas kaj gxojas pri cxiuj pasxoj kiu alportas la lingvon Esperanto antauen. Sed mi ankau plendas se io malbonigxas. Ekzemple se oni en Lernu.net ne plu povas sercxi aligxintojn en iu ajn urbo. Tion estas granda malantaupasxo lau mi, cxar la ebleco estis tre utila !"}, {"text_idx": "#000026", "text": "Mi gxojas se iu projekto sukcesas, sed mi ankau cxagrenas, se iu bona afero subite kaj evidente sen kauzo, ne plu funkcias. Ekzemple se oni cxe \u201dlernu.net\u201d subite ne plu povas ordigi respektive montrigi la aligxintoj en iu ajn urbo au lando. Cxi tiu ebleco estis tre helpema, cxar oni per tio povis atinigi komencantoj en iu urbo kiu oni vizitas au kie iu kongreso respektive arangxo okazis. La nuna sistemo estas granda repasxo !"}, {"text_idx": "#000028", "text": "Mi respondas al la komentoj de Chuck, Pau\u0306c\u0302jo kaj Bernardo, sed miaj komentoj eble interesos ankau\u0306 al malgranda subgrupo de legantoj de Liberafolio, kiuj interesig\u0302as pri pli da debato pri Strategio kaj la Esperanto-Movadoj."}, {"text_idx": "#000029", "text": "Chuck: Dankon pro viaj klerigaj vortoj pri la kunlaborado de UEA kaj de Pasporta Servo. La parto de UEA nomata Komitato, tamen, ne multe priparolis Amikumu en sia publika retdiskutejo. Mi trovis nur du tiajn komentojn, el centoj, en la lastaj 12 monatoj. Tio gravas iom, c\u0302ar se la Komitatanoj mem ne priparolas strategion, estas malfacile motivi la g\u0302eneralan membraron, ene de la strukturo de UEA, subteni g\u0302in."}, {"text_idx": "#000030", "text": "Pau\u0306c\u0302jo: Mi pensas, ke mi komprenas vin iomete. Jes ja estas bona ideo priparoli POR-strategion, kaj PER-strategion. Kompreneble, unue oni devas klare difini kio estas POR kaj PER. Aldone oni devas konkretigi la partojn kaj subpartojn de tiaj strategioj. Kaj finfine indus pensi pri kiamaniere oni povas sukcesigi g\u0302in. C\u0302u 100% POR-Strategio, c\u0302u 100% PER-Strategio, c\u0302u iu MIKSO (certe jes)?"}, {"text_idx": "#000031", "text": "Bernardo: Mi konsentas kun vi. Mi mem, entreprenisto de multaj esperantaj projektoj, kulpas pri tia afero. Mi bone komencas la aferon, lanc\u0302as g\u0302in, sed poste ne sufic\u0302e bone priatentas g\u0302uste la partojn de la projekto kiuj poste dau\u0306re valoras por Esperantujo. C\u0302iaokaze, inter la plej bonaj projektoj de Esperantujo estas tiuj kiuj kunlaboras kun ne-esperantaj, sufic\u0302e dau\u0306ripovaj organizoj. Ekzemple, kun DUOLINGO, kun VIKIPEDIO, kun GUGLO, ktp. Tiuj tri organizoj tute ne formang\u0302as esperantan bug\u0302eton, sed kreas sistemon kiu dau\u0306ros kaj en kiujn ni povas enmeti niajn projektojn."}, {"text_idx": "#000032", "text": "Ekster la defendado de au\u0306 teoria au\u0306 religia principoj, neniuj raciaj pledas por absolutismo dih\u0302otome tia au\u0306 alia. POR kaj PER, klare difinitaj armas nur kontrau\u0306 pajlohomo. Oni bone konas tiun senton de \"etika enjungo\" (t.e. \"kvankam mi scias, ke mi [ne] devas fari tion, mi tamen sekvos la volon\"), kiu rekte tus\u0302as mian originalan postulon. Dandismoj estas ofte plac\u0302aj, tial c\u0302i tiujn ni volas. Sed se oni en si honestaj estas, la tujaj voloj povas nubizi la c\u0302emanan dilemon. Pro tio, ke mi konstatas mian opinion esti en minoritato inter (almenau\u0306 burg\u0302[bohem]aj) espoj, mi stopas c\u0302i tie."}, {"text_idx": "#000033", "text": "Mi finas, nur per etan pensdefion por tiuj vere SERIOZAJ pri la lingva problemo kaj lingvopolitiko: forgesu pri la argumentoj de niaj avoj kaj praavoj. Sorbu, do, el la aktuala mondo faktojn kaj observojn; kovu nenian bovon sakran (ec\u0302 esperanton mem!). Tutcerta mi statas, ke vi trovos el viaj opinioj intelektajn penojn por etike maljungig\u0302i al viaj voloj."}, {"text_idx": "#000034", "text": "Leginte la artikolon de nia estimata amiko Dennis,mi sentas ,ke nia movado disvolvigxas pli kaj pli gxuste dank\u2019al multaj esperantistoj logxantaj en diversaj kontinentoj de nia terglobo,kaj ankaux mi membrigxas en la projekto de Amikumu .Gxi estas tre bona por cxiuj esperantistoj ,kiuj volas kontaktigxi kun siaj proskimaj samlinganoj"}, {"text_idx": "#000039", "text": "Juna kuiristo en Bakuo transformis sian apartamenton en restoracionVenkado de ekzistadismaj krizoj per muziko: Karolina Cicha de PollandoMeksika kolektivo kiu piratas librojn por kundividi kulturon alfrontas blokadojn"}]